CELEX: 22007D0424(01)
Language: ro
Date: 2007-01-19 00:00:00
Title: Recomandarea nr. 1/2007 a Consiliului de asociere UE-Liban din 19 ianuarie 2007 privind punerea în aplicare a Planului de acțiune UE-Liban

24.4.2007   
            
            
               RO
            
            
               Jurnalul Oficial al Uniunii Europene
            
            
               C 89/1
            
         
      RECOMANDAREA NR. 1/2007 A CONSILIULUI DE ASOCIERE UE-LIBAN
   
   din 19 ianuarie 2007
   privind punerea în aplicare a Planului de acțiune UE-Liban
   (2007/C 89/01)
   CONSILIUL DE ASOCIERE UE-LIBAN,
   având în vedere Acordul euro-mediteranean de instituire a unei asocieri între Comunitatea Europeană și statele sale membre, pe de o parte, și Republica Liban, pe de altă parte (denumit în cele ce urmează „acordul euro-mediteranean”), în special articolul 76 alineatul (2) teza a doua,
   întrucât:
   
               (1)
            
            
               Articolul 76 din acordul euro-mediteranean acordă Consiliului de asociere competența de a formula recomandările necesare pentru atingerea obiectivelor acordului.
            
         
               (2)
            
            
               În temeiul articolului 86 din acordul euro-mediteranean, părțile iau orice măsuri cu caracter general sau specific necesare pentru îndeplinirea obligațiilor ce le revin conform acordului și se asigură că obiectivele stabilite prin acord sunt atinse.
            
         
               (3)
            
            
               Părțile acordului euro-mediteranean au convenit asupra textului Planului de acțiune UE-Liban.
            
         
               (4)
            
            
               Planul de acțiune UE-Liban va sprijini punerea în aplicare a acordului euro-mediteranean prin elaborarea pașilor concreți care vor oferi norme practice de aplicare și asupra cărora părțile vor conveni.
            
         
               (5)
            
            
               Planul de acțiune contribuie concomitent la stabilirea pașilor concreți pentru îndeplinirea obligațiilor ce revin părților prin acordul euro-mediteranean și la furnizarea unui cadru mai larg pentru consolidarea în continuare a relațiilor dintre UE și Liban, pentru implicarea unei măsuri importante de integrare economică și aprofundare a cooperării politice, în conformitate cu obiectivele generale ale acordului euro-mediteranean,
            
         ADOPTĂ PREZENTUL REGULAMENT:
   Articol unic
   Consiliul de asociere recomandă părților punerea în aplicare a Planului de acțiune UE-Liban (1), în măsura în care această punere în aplicare vizează atingerea obiectivelor acordului euro-mediteranean.
   
      Adoptat la Bruxelles, 19 ianuarie 2007.
      
         
            Pentru Consiliul de asociere
         
         
            Președintele
         
         F.-W. STEINMEIER
         
      
   
   
      (1)  http://register.consilium.europa.eu